
JAVNI POZIV ZA MLADE: Peace Vibe Fest 2026 – Mirna budućnost. Zajednička stvar.

Otvoren je javni poziv za učešće na trećem izdanju Peace Vibe Festa, koji će od 25. do 28. augusta 2026. godine okupiti 50 mladih iz cijele Bosne i Hercegovine u Sarajevu. Prijave traju do 10.08.2026. godine, a mogu se prijaviti mladi uzrasta 15–30 godina, samostalno ili u timovima od 2–3 osobe iz iste lokalne zajednice. 
Prijavni obrazac dostupan je ovdje: https://forms.cloud.microsoft/e/c3cCu4sWeW
Peace Vibe Fest (PVF) je festival koji okuplja mlade iz različitih zajednica širom Bosne i Hercegovine, s ciljem jačanja povjerenja, saradnje, međusobnog razumijevanja i pozitivnih narativa o miru. Nakon dva uspješna izdanja, mnoštva novih prijateljstava i zajedničkih ideja, PVF se ove godine vraća u još širem obimu.
Treće izdanje festivala povezano je s temom Međunarodnog dana mira 2026. godine "Invest in Peace – For Everyone, Everywhere, Every Day", s porukom da se mir gradi kroz svakodnevne odnose, lokalne inicijative, kreativnost, solidarnost i konkretan angažman mladih u zajednicama.
Ko može učestvovati
Poziv je otvoren za mlade iz cijele Bosne i Hercegovine, uzrasta 15–30 godina, koji su već aktivni ili žele postati aktivni u izgradnji mira, omladinskom radu, kulturi, umjetnosti, medijima i razvoju lokalne zajednice.
Prijaviti se možete:
· Timski:  u timu od 2 ili 3 mlade osobe iz iste lokalne zajednice (svaki član tima popunjava zaseban prijavni obrazac i navodi ostale članove tima), ili
· Samostalno:  ako još nemate formiran tim.
Prijavi se i budi dio priče. Mirna budućnost. Zajednička stvar.
Važno: Troškovi puta, smještaja i hrane su pokriveni. Sve što trebaš ponijeti jesu dobra energija, otvorenost za nova iskustva i želja za učenjem i povezivanjem. 
Peace Vibe Fest (PVF) organizira se u okviru projekta „Jačanje povjerenja i kohezije u zajednicama u Bosni i Hercegovini - Možemo Bolje“ koji finansira Služba za instrumente vanjske politike Evropske unije u okviru Instrumenta za susjedstvo, razvoj i međunarodnu saradnju, a zajedno provode Evropska unija u BiH, Ujedinjene nacije u BiH, Misija OSCE-a u Bosni i Hercegovini i Vijeće Europe - Ured u Sarajevu.

